Γνώμη της Συμβουλευτικής Επιτροπής για τις συγκέντρωσεις, η οποία εκδόθηκε κατά την 116η συνεδρίαση της 2ας Ιουνίου 2003, σχετικά με σχέδιο απόφασης στην υπόθεση COMP/M.2947 - Verbund/Energie Allianz

(2004/C 79/10)

(Κείμενο που παρουσιάζει ενδιαφέρον για τον ΕΟΧ)

(Το παρόν κείμενο ακυρώνει και αντικαθιστά το κείμενο που δημοσιεύτηκε στην Επίσημη Εφημερίδα C 69 της 19ης Μαρτίου 2004, σελίδα 4)

1) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι η γνωστοποιηθείσα πράξη συνιστά συγκέντρωση με κοινοτική διάσταση κατά την έννοια των άρθρων 1 και 3 παράγραφος 1 του κανονισμού για τον έλεγχο των συγκεντρώσεων. Μια μειοψηφία απέχει.

2) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι υπάρχει αγορά σχετικού προϊόντος για την παροχή ηλεκτρικής ενέργειας σε μικρούς καταναλωτές. Μια μειοψηφία απέχει.

3) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι υπάρχει αγορά σχετικού προϊόντος για την παροχή ηλεκτρικής ενέργειας σε μεγάλους καταναλωτές και σε μικρούς διανομείς, χωρίς να απαιτείται περαιτέρω διάκριση. Μια μειοψηφία απέχει.

4) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι υπάρχει αγορά σχετικού προϊόντος για την παροχή ηλεκτρικής ενέργειας σε μεγάλους περιφερειακούς διανομείς και την εμπορία ηλεκτρικής ενέργειας, χωρίς να απαιτείται περαιτέρω διάκριση. Μια μειοψηφία απέχει.

5) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι η αγορά παροχής ηλεκτρικής ενέργειας σε μικρούς καταναλωτές και η αγορά παροχής ηλεκτρικής ενέργειας σε μεγάλους καταναλωτές και σε μικρούς διανομείς είναι εθνικές και αφορούν την Αυστρία. Μια μειοψηφία απέχει και μια άλλη μειοψηφία διαφωνεί.

6) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι το θέμα της γεωγραφικής αγοράς αναφοράς για την παροχή ηλεκτρικής ενέργειας σε μεγάλους περιφερειακούς διανομείς και την εμπορία ηλεκτρικής ενέργειας πρέπει να παραμείνει ανοικτό. Μια μειοψηφία απέχει.

7) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι η γνωστοποιηθείσα συγκέντρωση θα δημιουργήσει δεσπόζουσα θέση στην αγορά παροχής ηλεκτρικής ενέργειας σε μεγάλους καταναλωτές και σε μικρούς διανομείς. Μια μειοψηφία απέχει.

8) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι η γνωστοποιηθείσα συγκέντρωση θα ενισχύσει μια δεσπόζουσα θέση στην αγορά παροχής ηλεκτρικής ενέργειας σε μικρούς καταναλωτές. Μια μειοψηφία απέχει.

9) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι δεν είναι πιθανό ότι η γνωστοποιηθείσα συγκέντρωση θα δημιουργήσει ή θα ενισχύσει δεσπόζουσα θέση στην αγορά παροχής ηλεκτρικής ενέργειας σε μεγάλους περιφερειακούς διανομείς και εμπορίας ηλεκτρικής ενέργειας. Μια μειοψηφία απέχει.

10) Η πλειοψηφία των μελών της Συμβουλευτικής Επιτροπής συμφωνεί με την Επιτροπή ότι οι δεσμεύσεις που ανέλαβαν τα μέρη επαρκούν για την άρση όλων των ανησυχιών σχετικά με τον ανταγωνισμό και ότι η συγκέντρωση πρέπει συνεπώς να κηρυχθεί συμβατή με την κοινή αγορά και με τη λειτουργία της Συμφωνίας ΕΟΧ. Μια μειοψηφία απέχει και μια άλλη μειοψηφία διαφωνεί.

11) Η πλειοψηφία των μελών της Συμβουλευτικής Επιτροπής καλεί την Επιτροπή να λάβει υπόψη όλα τα θέματα που έγειραν τα κράτη μέλη κατά τη συζήτηση. Μια μειοψηφία απέχει.

12) Η πλειοψηφία των μελών της Συμβουλευτικής Επιτροπής συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης. Μια μειοψηφία απέχει.